CELEX: 32020D0513
Language: lt
Date: 1586217600000
Title: Tarybos sprendimas (BUSP) 2020/513 2020 m. balandžio 7 d. kuriuo iš dalies keičiamas Sprendimas (BUSP) 2017/1869 dėl Europos Sąjungos patariamosios misijos saugumo sektoriaus reformai Irake remti (EUAM Iraq)

8.4.2020   
               
               
                  LT
               
               
                  Europos Sąjungos oficialusis leidinys
               
               
                  L 113/38
               
            
         TARYBOS SPRENDIMAS (BUSP) 2020/513
         2020 m. balandžio 7 d.
         kuriuo iš dalies keičiamas Sprendimas (BUSP) 2017/1869 dėl Europos Sąjungos patariamosios misijos saugumo sektoriaus reformai Irake remti (EUAM Iraq)
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 42 straipsnio 4 dalį ir 43 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2017 m. spalio 16 d. Taryba priėmė Sprendimą (BUSP) 2017/1869 (1) dėl Europos Sąjungos patariamosios misijos saugumo sektoriaus reformai Irake remti (EUAM Iraq);
                  
               
                     (2)
                  
                  
                     2018 m. spalio 15 d. Taryba priėmė Sprendimą (BUSP) 2018/1545 (2), kuriuo iš dalies pakeitė EUAM Iraq įgaliojimus ir pratęsė jų terminą iki 2020 m. balandžio 17 d.;
                  
               
                     (3)
                  
                  
                     atlikus strateginę EUAM Iraq peržiūrą, Politinis ir saugumo komitetas (PSK) rekomendavo iš dalies pakeisti EUTM RCA įgaliojimus ir pratęsti jų galiojimą iki 2022 m. balandžio 30 d.;
                  
               
                     (4)
                  
                  
                     todėl Sprendimas (BUSP) 2017/1869 turėtų būti atitinkamai iš dalies pakeistas;
                  
               
                     (5)
                  
                  
                     EUAM Iraq turėtų būti įsteigta projektų grupė, kurios uždavinys būtų projektų nustatymas ir įgyvendinimas. EUAM Iraq prireikus turėtų koordinuoti valstybių narių ir trečiųjų valstybių atsakomybe su EUAM Iraq susijusiose srityse įgyvendinamus projektus, kuriais remiami jos tikslai, sudaryti palankesnes sąlygas jų įgyvendinimui ir teikti su jais susijusias konsultacijas;
                  
               
                     (6)
                  
                  
                     EUAM Iraq bus vykdoma aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas (BUSP) 2017/1869 iš dalies keičiamas taip:
            
                        1)
                     
                     
                        2 ir 3 straipsniai pakeičiami taip:
                        
                           „2 straipsnis
                           Tikslai
                           EUAM Iraq strateginiai tikslai yra:
                           
                                       1)
                                    
                                    
                                       strateginiu lygmeniu konsultuoti Irako valdžios institucijas ir teikti joms ekspertines žinias siekiant nustatyti ir apibrėžti reikmes, užtikrinančias Irako nacionalinėje saugumo strategijoje numatytų saugumo sektoriaus reformos civilinių aspektų ir susijusių planų nuoseklų įgyvendinimą;
                                    
                                 
                                       2)
                                    
                                    
                                       analizuoti, vertinti ir nustatyti galimybes nacionaliniu, regionų ir provincijų lygmenimis dėl tolesnio Sąjungos dalyvavimo remiant civilinio saugumo sektoriaus reformos reikmes;
                                    
                                 
                                       3)
                                    
                                    
                                       orientuoti Sąjungos ir valstybių narių vykdomą planavimo ir įgyvendinimo veiklą bei sudaryti jai palankesnes sąlygas ir
                                    
                                 
                                       4)
                                    
                                    
                                       padėti Sąjungos delegacijai koordinuoti Sąjungos ir valstybių narių paramą civilinio saugumo sektoriaus reformos srityje, užtikrinant Sąjungos veiksmų darną.
                                    
                                 
                        
                           3 straipsnis
                           Užduotys
                           Siekdama įgyvendinti 2 straipsnyje išdėstytus tikslus, EUAM Iraq vykdo būtinas užduotis vadovaudamasi savo planavimo dokumentais.“;
                        
                     
                  
                        2)
                     
                     
                        14 straipsnio 1 dalis pakeičiama taip:
                        
                           „1.   Orientacinė finansavimo suma, skirta su EUAM Iraq susijusioms išlaidoms laikotarpiu nuo 2017 m. spalio 16 d. iki 2018 m. spalio 17 d. padengti, yra 17 300 000 EUR.
                           Orientacinė finansavimo suma, skirta su EUAM Iraq susijusioms išlaidoms laikotarpiu nuo 2018 m. spalio 18 d. iki 2020 m. balandžio 17 d. padengti, yra 64 800 000 EUR.
                           Orientacinė finansavimo suma, skirta su EUAM Iraq susijusioms išlaidoms laikotarpiu nuo 2020 m. balandžio 18 d. iki 2022 m. balandžio 30 d. padengti, yra 79 500 000 EUR.
                           Sprendimą dėl bet kokio vėlesnio laikotarpio orientacinės finansavimo sumos priima Taryba.“;
                        
                     
                  
                        3)
                     
                     
                        Įterpiamas šis straipsnis:
                        
                           „14a straipsnis
                           Projektų grupė
                           
                              1.   Misijoje EUAM Iraq yra projektų grupė projektams nustatyti ir įgyvendinti. EUAM Iraq prireikus koordinuoja valstybių narių ir trečiųjų valstybių atsakomybe ir tinkamai atsižvelgiant į Sąjungos institucinę struktūrą su EUAM Iraq susijusiose srityse įgyvendinamus projektus, kuriais remiami jos tikslai, sudaro palankesnes sąlygas jiems įgyvendinti ir teikia su jais susijusias konsultacijas.
                           
                           
                              2.   EUAM Iraq suteikiami įgaliojimai naudoti valstybių narių ar trečiųjų valstybių finansinius įnašus projektams, kurie apibrėžti kaip nuosekliai papildantys kitus EUAM Iraq veiksmus, įgyvendinti, jei projektas:
                              
                                          a)
                                       
                                       
                                          yra numatytas šio sprendimo finansinėje pažymoje arba
                                       
                                    
                                          b)
                                       
                                       
                                          yra įtrauktas į finansinę pažymą EUAM Iraq įgaliojimų vykdymo laikotarpiu, misijos vadovo prašymu iš dalies pakeitus minėtą finansinę pažymą.
                                       
                                    EUAM Iraq su tomis valstybėmis sudaro susitarimą, kuriame visų pirma nustatomos konkrečios procedūros, taikomos nagrinėjant trečiųjų šalių skundus dėl žalos, padarytos dėl EUAM Iraq veiksmų arba neveikimo naudojant lėšas, kurias skyrė tos valstybės. Prisidedančiosios valstybės jokiomis aplinkybėmis negali Sąjungos ar vyriausiojo įgaliotinio laikyti atsakingais už EUAM Iraq veiksmus ar neveikimą naudojant lėšas, kurias skyrė tos valstybės.
                           
                           
                              3.   Projektų grupei skirtiems trečiųjų valstybių finansiniams įnašams turi pritarti PSK.“;
                           
                        
                     
                  
                        4)
                     
                     
                        17 straipsnio antras sakinys pakeičiamas taip:
                        „Jis taikomas iki 2022 m. balandžio 30 d.“.
                     
                  
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. balandžio 7 d.
            
               
                  Tarybos vardu
               
               
                  Pirmininkas
               
               G. GRLIĆ RADMAN
            
         
         
            (1)  2017 m. spalio 16 d. Tarybos sprendimas (BUSP) 2017/1869 dėl Europos Sąjungos patariamosios misijos saugumo sektoriaus reformai Irake remti (EUAM Iraq) (OL L 266, 2017 10 17, p. 12).
         
            (2)  2018 m. spalio 15 d. Tarybos sprendimas (BUSP) 2018/1545, kuriuo iš dalies keičiamas Sprendimas (BUSP) 2017/1869 dėl Europos Sąjungos patariamosios misijos saugumo sektoriaus reformai Irake remti (EUAM Iraq) (OL L 259, 2018 10 16, p. 31).